
Santrauka. Straipsnyje apžvelgiamas informacinių-skaitmeninių technologijų naudojimas statybos sektoriuje, nagrinėjamas jų poveikis statybos efektyvumui bei darbo našumui. Aprašomos informacinių srautų koordinavimo technologijos (ICT), pastato informacinio modelio (BIM), skenavimo radio dažniu (RFID/WSW) sistemos, jų panaudojimo galimybės pastato gyvavimo laikotarpyje. Nustatomos pagrindinės technologijų naudojimą stabdančios priežastys, pateikiamos išvados.

Įvadas 

Statybos sritis pasižymi dideliais informacijos srautai, plačiu subjektų ratu bei materialiniais resursais. Vien Europos Sąjungoje statybos sektorius sukuria 9,9 % BVP, 44,6 mln. ES darbuotojų yra susiję su statybų sektoriumi, o tai sudaro net 7,1 % visų dirbančiųjų, be to statybų sektoriaus viena darbo vieta susieta su dar 2-3 kitų pramonės sektorių darbo vietomis (FIEC kasmetinės... 2010).

Statybos darbo našumą lemia daug veiksnių – ne tik technologiniai, darbuotojų kvalifikacija, bet ir organizaciniai – racionalus ir savalaikis informacijos valdymas, pasitaikančių klaidų skaičius.

Danijoje atlikus tyrimą išryškėjo kad problematiškiausios statybos sektoriaus sritys yra šios (Heldgaard et. al. 2008): 

1) komunikacija ir bendradarbiavimas (61 %); 

2) projektų kokybė (45 %); 

3) darbų organizavimas ir planavimas (42 %). 

Nustatyta jog net 25-30 % statybos projektų kaštų išauga dėl prasto komunikavimo („Building Smart― sistemos...2007). Dirbant neefektyviai ilgiau užtrunka projekto įgyvendinimas, padidėja projekto kaina. Tai galima spręsti pasitelkiant informacines – skaitmenines priemones.

Informacinės technologijos statyboje

Informacinės technologijos (toliau - IT) - tai metodų ir priemonių visuma, kurie yra naudojami informacijai apdoroti. Šiandien mūsų gyvenime dominuojančios IT aktyviai veikia įvairiose srityse - švietimo, kultūros, ekonominėje, socialinėje. Itin sparčiai besivystančiai ir tobulėjančiai statybų pramonei IT taip pat turi didelę reikšmę: be jų statybų procesus suvaldyti darosi neįmanoma. Deja daugumai statybos sektorių įmonių investuoti į IT, efektyvumo didinimą ir procesų optimizavimą nėra prioritetas. Remiantis Europos Komisijos duomenimis statybos įmonių biudžetas informacinėms technologijoms yra tik  4 % visų įmonės išlaidų. Lyginant su kitomis pramonės šakomis šis rodiklis yra žymiai mažesnis.
Norint optimaliai išnaudoti IT didinant statybos efektyvumą statybų sektoriuje, daugiausia dėmesio ir investicijų reikia skirti aptarnavimo kokybės gerinimo procesams bei informacijos apsikeitimo sistemų tobulinimui (Cheng et al. 2010). Pastaruoju metu ypatingai didelis dėmesys skiriamas įvairių statybos proceso etapų optimizavimo sistemų kūrimui būtent pasitelkiant skaitmeninę dokumentaciją bei kompiuterines technologijas (Rezgui at al. 2009). Mokslininkai nagrinėja ne tik naujų projektų informacijos skaitmeninimo galimybes, tačiau ir esamų modernizuojamų ar istorinių pastatų informacijos skaitmeninimą (Styliadis 2007). 

Pastato informacinis skaitmeninimas arba modelis (toliau - BIM) yra pastato duomenų valdymas jo gyvavimo laikotarpyje.  Sistemos pagrindu yra galimybė naudoti 3D modelį, kurio pagalba galima sumažinti projektavimo klaidų skaičių, automatiškai sudarinėti medžiagų bei darbų žiniaraščius, produktyviai valdyti informacijos srautus (Olatunji et al. 2009). Pritaikant BIM koncepciją statybos projektų įgyvendinimo metu pasiekiama teigiamų rezultatų kainos, kokybės bei projekto įgyvendinimo trukmės atžvilgiu (Aranda-Mena et al. 2008).
Informacinių priemonių svarba pradiniame projekto įgyvendinimo etape 

Pradiniame projekto etape ypač svarbu tinkamai suderinti dalyvaujančių subjektų interesus. Apie 80 % statybos projekto pakeitimų bei klaidų statybos metu atsiranda dėl prasto užsakovo ir projektuotojų komunikavimo, (Do-Young et al. 2010). Būtent dėl šios priežasties yra svarbu pradiniame statybos projekto įgyvendinimo etape užsakovui pateikti 3D pastato modelį, kurio pagalba suteikiama galimybė tiesiogiai ir interaktyviai pristatyti pastato projektą ta forma, kokia jis bus pastatytas, prieš tai klientams pateikus savo norus ir modelį keičiant atitinkamai pagal jų poreikius  (Onyegiri et al. 2011).
Naudojant IT yra nuolat kaupiama duomenų bazė apie esamus klientų poreikius ar jų pokyčius, tada pastato gyvavimo ciklo užtikrinantys tiekėjai, atitinkamai pagal tai pakeistų pastatus. Be to, taikant IT, galima nuspėti, kaip keisis vartotojų lūkesčiai ateityje, ir atitinkamai pagal tai galima keisti pastatų paskirtį, jo funkcines savybes, pritaikant juos būsimiems poreikiams (Nederveen, et al. 2009).

Projektuotojų klaidų mažinimui siūloma naudoti 3D modelį, kuris suteikia galimybę automatiškai tikrinti brėžinius, generuoti medžiagų žiniaraščius bei rengti simuliacijas (1 pav.) (Tang et al. 2011; Jeong et al. 2008).

1 pav. 3D modelio panaudojimo galimybės (Jeong et al. 2008)

  Fig. 1. 3D model using possibilities (Jeong et al. 2008)
Projekto valdymas bei kontrolė 

Kuo ir kt. (2011) teigia, kad viena iš pagrindinių problemų statybos proceso metu – didelis projektų dalyvių skaičius. Tipiškai moderniame projekte dalyvauja daugybe subjektų todėl statybinė informacija ateina iš kelių šaltinių, kurie turi tarpusavio priklausomybę. Tai gali turėti įtakos projekto planui, darbų grafikams, brėžiniams, skaičiuoklėms, organizacinėms priemonėms, darbo apskirstymui ir statybos valdymui. 
Kai organizacijos ir projekto komandos struktūra tampa sudėtinga ir projekto komandos narius riboja atstumas, tinkamai ir laiku paskirstyti informaciją projekto dalyviams yra sunku. Dažnai dalis informacijos pasimeta ir nepasiekia procesų subjektų taip nukenčia projekto efektyvumas ir galutinis rezultatas. Šių problemų sprendimui siūloma pasitelkti informacijos ir komunikacijos technologijas (toliau - ICT). Šios technologijos suteikia nuoseklią sprendimų paramos sistemą pritaikomą kūrybos, valdymo, platinimo bei informacijos naudojimo per tam tikrą produkto ar projekto gyvavimo ciklo etapą ir toliau integruoja žmones, procesus, verslo sistemas ir informaciją daug efektyviau (Weiming et al. 2010).
Taip pat statybos projektų valdymą siūloma optimizuoti pasitelkiant statybos valdymo duomenų vizualizavimą (Chiu et al. 2010; Kuo et al. 2011). Kuriama sistema, leidžianti vizualizuoti statybos procese naudojamą skaitmeninę informaciją. Sistemoje sujungiamos hierarchinė, ryšinė informacijos struktūros bei 3D pastatų modelis. Pažymėjus norimus pastato elementus vienoje sistemoje, jie automatiškai pažymimi ir kituose sistemose (Kuo et al. 2011). Norint šią technologiją pritaikyti statybos aikštelėje, prie vieno kompiuterio reikia prijungti keturis monitorius kiekvienam vaizdui, būtent dėl to sistema dar nėra iki galo ištobulinta (Elbeltagi et al. 2011). 

Vizualizuota informacija apie projekto vykdymo eigą bei pastato 4D modelis (Mahalingam et al. 2010; Seungjun et al. 2011) gali būti naudojama optimizuojant statybinių medžiagų tiekimą į statybos aikštelę realiu laiku (Akintoye et al. 2000). 

Be lazerinio skenavimo, mokslinėje literatūroje nagrinėjamas ir skenavimas radio dažniu taikant (toliau - RFID/WSW) sistemą, kurios pagalba tiekimo efektyvumas padidinamas 32 % palyginus su įprastiniu medžiagų tiekimo modeliu (Shin et al. 2011; Elghamrawy et al. 2010). Pastato statybos metu informacija apie projekto eigą per nustatytus su atitinkamais tiekėjais ryšius (Meng 2010) tiesiogiai perduodama tiekėjams, kurie savo ruoštu konsultuodamiesi su statybos vadovu nustato, kada, kokių ir kiek statybinių medžiagų atvežti į objektą. Toks tiekimo būdas reikalauja mažesnių sandėliavimo plotų statybos aikštelėje bei išvengia medžiagų supainiojimo (Beach et al. 2005).
IT taikymas eksploatavimo metu 
BIM koncepcija praverčia pastatų administratoriams prižiūrint pastatus ir jų būklę. Į pastatų informacijos modelį sukeliama visa informacija susijusi su pastatų priežiūra: informacija apie statybos metu naudotas medžiagas, medžiagų bei produktų garantinius terminus, statybos darbų garantinius terminus, darbų atlikimo technologiją. BIM sistemoje taip pat turi būti informacija apie kiekvienam pastato elementui rekomenduojamą bei būtiną priežiūrą, priežiūros specifiką. Modelyje tai pat turi būti informacija apie atliktus priežiūros darbus ir datas, kada turi būti atlikti artimiausi priežiūros darbai (Kim et al. 2010). 
Sampaio ir kt. (2011) teigia, kad ypač veiksminga priemonė vertinant pastatų techninę būklę yra virtualios realybės technologijos. Jų dėka sukuriamas skaitmeninis pastato modelis, kurio duomenų bazėje  nagrinėjamos medžiagos, statybos darbų eiliškimas bei techniniai reikalavimai darbams. Tokia informacija perkelta į  3D modelį leidžia geriau numatyti realią situaciją ir organizuoti galimus sprendimo būdus. Sistemos pagalba nustatomas pastato elementų rizikos laipsnis, galimos  pažeidimų vietos ir jų taisymo instrukcija. 1 lentelėje pateiktas pastato fasadų nusidėvėjimo vertinimo pavyzdys.  
1 lentelė. Fasadų techninės būklės vertinimas
Table 1. Technical assessment of the facades
	Defektas
	Defekto detalizacija
	Defekto pašalinimas
	Defekto šalinimo instrukcija

	Fasado atskilimai
	Dėl silpno sukibimo/sutvirtinimo su pagrindu  galimas fasado elementų trūkis


	Apdailos sluoksnio pakeitinimas

(jei yra galimybė seno sluoksnio pataisymas)
	1. Atskilusių fasado elementų pašalinimas naudojant šlifavimo įrankius, plaktuką, kaltą.

   2. Šalia defekto vietos esančių vietų sutvirtinimas.

   3. Pažeistos vietos fiksavimas duomenų bazėje.

   4.  Pažeisto sluoksnio, vietos apdailos atstatymas.

	Fasado

Įtrūkimai / lūžiai
	Tvirtinimo susilpnėjimas

(platūs įtrūkimai su aiškiai  matoma vieta)


	Apdailos sluoksnio pakeitinimas

(Įtrūkusių vietų užtaisymas, sutvirtinimas)


	1. Įtrūkusiu fasado vietų  pašalinimas, taisymas.

2. Šalia defekto vietos esančių vietų sutvirtinimas

3. Įtrūkusių vietų, sandūrų užpildymas mastika.

4. Vietų užtaisymas apsauginiu sluoksniu, sloksniuojant cementą su ctiklo pluoštu.

5.  Pažeistos vietos fiksavimas duomenų bazėje.

6. Pažeisto sluoksnio, vietos apdailos atstatymas.




Pagrindinis privalumas atliekant pastatų priežiūrą pasitelkiant virtualųjį modelį yra tas, kad visa informacija reikalinga norint įvertinti pastato būklę, būna vienoje vietoje. Modelyje informacija archyvuojama ir bet kokiu metu galima patikrinti pastato defektų istoriją. Perteikiant pastato situaciją pasitelkiant 3D modeliavimą lemia geresnę komunikaciją tarp projekto dalyvių bei greičiau nustatomi galimos pastato nusidėvėjimo vietos (Sampaio et. al. 2011). 

Mokslininkai (Vilutienė et. al 2004) ekploatacijos gerinimui taip pat siūlo šias priemones: 

1) interneto technologijos; 

2) pastatų priežiūrai reikalingos informacijos klasifikavimas; 

3) GIS taikymas; 

4) pastatų ūkio valdymo sprendimų paramos sistemų įdiegimas. 
IT didinimą stabdantys veiksniai 

Išskiriamos šios priežastys, stabdančios IT, komunikavimo sistemų bei BIM naudojimą statybos proceso metu (Ahuja et al. 2009; Sebastian 2009): 

1) per didelė IT  bei programinės įrangos kaina; 

2) bijoma rizikos, kad praktikoje nepavyks pritaikyti teorinių modelių. Norima, kad vyriausybė arba didžiosios organizacijos pradėtų vykdyti bandomuosius projektus; 

3) labiau vertinamas vidinis informacijos tinklas nei bendras su visais projekto dalyviais; 

4) pažangesnių nei turimos technologijų poreikis; 

5) organizacijos nėra užsibrėžusios komunikacijos valdymo strategijų nei organizacijos, nei kiekvieno projekto atskirai lygmenyje; 

6) elektroniniai užsakymai kol kas nėra populiarūs; 

7) susiduriama su sunkumais turėti kokybišką interneto ryšį statybvietėje; 

8) nėra pasitikėjimo elektroniniu paštu. Elektroninį laišką išsiuntęs darbuotojas neretai paskambina telefonu, kad įsitikintų, jog gavėjas tikrai gavo elektroninį laišką; 

9) nėra pasitikėjimo skaitmeniniais dokumentais. Atspausdinta informacija yra saugoma net jei turima skaitmeninė jos forma; 

10) vis dar populiarūs susitikimai gyvai, nors ir yra galimybė rengti interaktyvias konferencijas.

Taip pat viena priežasčių stabdančių naujų technologijų priėmimą yra tai, kad 50-70 % statybos dalyvių nėra pasiruošę skaitmeniniai statybai (Heldgaard et. al. 2008). Išskiriamos šios priežastys:
· nesupranta ir neišnaudoja skaitmeninių galimybių;

· nesugeba valdyti skaitmeninė dokumentacijos;

· negali gauti skaitmeninių pasiūlymų ir dalyvauti skaitmeniniuose konkursuose;

· nemoka išnaudoti galimybės pateikti informaciją naudojant 3D modelius ar kitas  informacines technologijas;

· nenaudoja naujausių stadartų statynių projektavime ir projektų vertinime;

· neplanuoja skaitmeninės strategijos;

· neaptarinėja skaitmeninių sistemų galimybių su vadovais ir darbuotojais.

Remiantis Kanados statybos pramonės tyrimu, didžiausia IT plėtros statybos sektoriuje kliūtis - naujų technologijos priemonių priėmimas. Kita vertus, XXI amžiaus nauja verslo taisyklė - "bendradarbiauti arba žūti". Todėl siekiant išlikti konkurencingais ir išgyventi vis labiau konkurencingoje pasaulio rinkoje, daugelis įmonių turi prisitaikyti, priimti naujas technologijas ir bendradarbiausi su kitais (Shen et al. 2010). 

Išvados

1. Nustyta, kad statybos įmonių atstovai skiria per mažą dėmesį IT plėtrai bei jų teikiamoms galimybėms statybiniuose projektuose. 
2. Siekiant didinti statybos įmonių efektyvumą, spartinti projektų įgyvendinimą, minimizuoti klaidų pasitaikymo tikimybę bei didinti įmonių konkurencingumą – tikslinga investuoti IT ir  taip vystyti statybos projektus.

3. Naujausios technologijos siūlo esminius pokyčius didinant statybinių projektų efektyvumą. 3D modeliavimas, virtualieji modeliai bei bendradarbiavimo sistemos suteikia galimybę daug greičiau priimti tiek inžinerinius, tiek architektūrinius sprendimus, aiškiai pateikti užsakovams būsimą projekto vaizdą ir sutrumpina projekto vykdymo laiką

4. Galima išskirti pagrindinius IT panaudojimo privalumus statybos projektuose:

· pastato vіzuаlіzаcіjа іr ѕtаtybоѕ prоceѕо аtvаіzdаvіmаѕ, darbo sekos nustatymas;

· pаѕtаtо kоnѕtrukcіjų kіekіų ѕkаіčіаvіmаѕ, ѕpecіfіkаcіjų іr ѕąmаtų ѕudаrymаѕ;

· fаktіnіų ѕtаtybоѕ dаrbų kіekіų kоntrоlė;

· informacijos planavimas ir srautų paskirstymas projekto dalyviams;

· išlaidų įvertinimas;

· pagerėja projekto dalyvių komunikacija ir bendradarbiavimas.

5. Remiantis nustatytomis priežastimis net 50-70 % statybos dalyvių nėra pasiruošę informacinėms-skaitmeninėms technologijoms bei jų teikiamai naudai. Remiantis šiais duomenimis būtina skirti didelį dėmesį jų švietimui ir mokymui.

InCREASE OF CONSTRUCTION EFFICIENCY   UTILIZING DIGITAL TECHNOLOGY
J. Bureikis, G. Bridikis, V. Šarka
Abstract

The focus of article is on the use of information and digital technologies in construction sector. It considers such technologies influence/effects for the efficiency of building process and work production. As well information communication technology (ICT), building information model (BIM) and radio frequency identification system (RFI/WSW) with their use possibilities during building exploration period are considered. The main reasons that limit the use of technologies are identified and conclusion follows.
Keywords: Construction, construction efficiency, digital construction, building information model (BIM).

